| PRIUILEGIUM GENERALE | Paschalis episcopus , seruus seruorum Dei , dilecto filio Ioranno abbati monasterii Sancti Nichasii , salutem et apostolicam benedictionem . In pastorum specula constituti necesse habemus furibus et latronibus obuiare et secularum hominum presumptionem qui uidelicet ecclesias et ecclesiarum res tanquam proprias uendicant et pertinaciter usurpant , decreti nostri constitutione retundere , proinde nos , fili karissimo , tuis postulationibus annuentes Beati Nichasii monasterium cui Deo auctore presides apostolice sedis auctoritate munimus , per presentis priuilegii paginam eidem monasterio confirmantes : uillam Sancti Hylarii quam Geruasius , Remorum archiepiscopus de proprio suo a quibusdam militibus sine omni retractatione comparauit , atque ab omnium hominum seruitio prorsus emancipatam Deo et Sancto Nichasio , pro remedio anime sue cum omnimoda libertate possidendam contradidit , cum banno et iusticia et manso indominicato , terris adiacentibus et pascuis et liberis exitibus eiusdem uille cum sedibus molendinorum ab omni exactione liberorum , tam in uilla quam extra uillam , cursum etiam aque et totum piscatorium a prato unde habitatores Sancti Martini debent Beato Nichasio herbagiam M usque ad diuisionem territorii Montis Sancti Remigii ; ecclesiam Sancti Hylarii et tres partes totius decime totamque decimam nutrimentorum curtis monachorum ; apud Sarnacum terram uni carruce sufficientem et sex falcaturas prati , dimidium molendini et totius piscatorii ; medietatem totius alodii de Haideri Curte et omnium appenditiorum eius ; ecclesiam de Uilerzeto cum tota decima et uno manso terre arabilis ; ecclesiam de Bethana Curte cum duobus N capellis Sancti Symeonis et Sancti Nicholai ; capellaniam quoque et prebendam capellani in mensa domini de Turro singulis diebus commessuri et thesaurum Sancti Nicholai seruaturi omnesque aisantias terre totius domini prefati , ad opus monachorum Deo et Beate Marie de Betena Curte seruientium totamque decimam agriculture et nutrimenti ipsorum ; qui etiam retentis ex more et usu elemosinis sibi dimissis omnesque parrochianorum elemosinas parrochiali presbytero concessas , necnon et offerendas ad manum ipsius presbyteri siue capellani uenientes dimidiant earumque dimidium sibi uendicant , preter confessiones et duos nummos nuptiarum et benedictionum et unum reconciliationis quis specialiter ad sortem pertinent sacerdotis ; ecclesiam et uillam de Sennicurte cum tribus appendiciis suis , Calmontana , Sennifai et Rarauilla cum tota decima et cursu aque , pratis , terris et siluis cum uineis ad Sennicurtem pertinentibus et horum omnium banno et iusticia cum indominicato ; totam decimam de Uertilii ; totam decimam de Mellofonte ; totam decimam de Lisinnis usque ad fossam secus Berlise pertingentem et ad ecclesiam de Sennicurte pertinentem ; palatium de Munceio , cum omnibus terris infra ambitum murorum iacentibus et omnimoda libertate ; allodium etiam in uilla subiacente , in campis et siluis quercetum sub monte et nemus de Arsuris et domum in media uilla , dimidium molendini in ualle de Cierge , Iohannem Asinum et Alardum Luscum cum omni possessione eorum ; terram des Uiuiers ante portam Radulfi molendinum , uineam et pratum de Warne quarterium terre et pratum de Rumela 23 ; casam ecclesie de Maceriis , terram ad campilium soluentem llIIor solidos et octo denarios cum silua eiusdem uille cum uanna et cursu aque , cum banno et iusticia ; siluam etiam desuper Cierge ; ecclesiam Sancte Marie Magdalene de Cimaco cum hospitali et domo ante ianuam et ortis post ecclesiam iacentibus ; ecclesiam et uillam Sancte Genouese cum appendiciis suis ; alodium Sancte Genouese in campis et fere duarum leugarum siluis in pratis et aquis et molendinis , seruis et ancillis , cum banno et iusticia et horum omnimoda libertate ; nonam ° totius agriculture domini de Cimaco in toto sarto quam cum ceteris omnibus dedit dominus Alardus de Cimaco perpetuo possidendam ; ecclesiam Sancti Petri de Ruminiaco cum omnimoda libertate dotis sue que dicitur Mons Baie et Ailimpre ; altare Sancti Sulpicii cum duabus capellis ad Euernis et Liuinis , liberum mercatum et theloneum cum estallagis ad uincula Sancti Petri , cum scolis , seruis et ancillis et nonam P prati et trium culturarum domini Ruminiacensis ; medietatem Auguste molendini , furni , siluarum et terrarum cum banno et iusticia et tertia parte decimarum ; uillam Pree cum casa ecclesie Sancti Albini , siluis , terris , molendino , seruis et ancillis , banno et iusticia ; altare de Antenino cum capellis Fouzis et Ogias ; altare de Altouillari cum dote sua et tertia parte decime ; altare de Buxut ; altare de Hanape ; Alauio molendinum , terras et pratum et quartam partem Flengni predium de W olfereiQ ; confirmamus et tibi tuisque successoribus tres partes duarum uillarum Sincelie et Subnayn cum omni redditu et solita exactione cum duabus ecclesiis , seruis et ancillis , siluis , pratis et campis ; quarum trium partium dator Arnulfus de Morlines duas partes in uadio relinquerat pro XXXa marcis ab ecclesia Sancti Nichasii redimendas ; altare cum ecclesia de Morlines ; dimidium allodii Florinensis post obitum Alpaidis et secunde generationis sue cum omnibus appendentiis suis ad ecclesiam Sancti Nichasii , iure possessionis sine calumpnia libere transiturum cum medietate de Anoloit et ecclesia cum suis appenditiis ; decernimus ergo ut quecumque in presenti legittime possidetis uel in futurum possessuri estis , quieta uobis et integra conseruentur eorum pro quibus sustentandis concessa sunt usibus pro futura nulli etiam hominum liceat monasterium uestrum . perturbare aut eius possessiones auferre uel ablatas retinere , minuere aut uexare . Si quis uero huic nostro decreto contraire temptauerit , honoris et officii sui periculum patiatur aut excommunicationis ultione plectatur nisi presumptionem suam digna satisfactione correxit . Data Laterani , per manum Iohannis Sancte Romane Ecclesie diaconi cardinalis ac bibliothecarii ; 1111 ° idus aprilis , indictione UIa , Incarnationis dominice anno Millesimo C ° XIIII ° ; pontificatus quoque domini Paschalis secundi pape , anno XIIII ° .